**Raqif İbadulla oğlu İsrayılov** (11 mart 1975, Şamaxı rayonu) — Azərbaycan Silahlı Qüvvələrinin polkovniki. İkinci Qarabağ müharibəsinin iştirakçısı, Vətən Müharibəsi Qəhrəmanı.

Həyatı və fəaliyyəti
--------------------

İsrayılov Raqif İbadulla oğlu 1975-ci il mart ayının 11-də Şamaxı rayonunun Qurdtəpə kəndində anadan olub. 1981-ci ildə Qurdtəpə kənd orta məktəbinə daxil olub, 1991-ci ilə qədər həmin məktəbdə təhsil alıb. 1993-cü ilin aprel ayının 20-də Şamaxı rayon hərbi komissarlığından Azərbaycan Respublikası Ordu sıralarına çağırılıb və aprel ayının 20-dən N saylı hərbi hissədə həqiqi hərbi xidmətə başlayıb. 

1993-cü ilin 12 avqust tarixində Bakı Ali Birləşmiş Komandanlıq məktəbinin xüsusi fakultəsinə daxil olub və 1997-ci ilin iyul ayının 17-də həmin məktəbi taktiki mühəndis qoşunları komandiri ixtisası üzrə bitirib. Azərbaycan Respublikası müdafiə nazirinin 31.07.1997-ci il tarixli əmri ilə hərbi rütbəsi verilib.

31.07.1997-ci il tarixdən 16.05.1998-ci il tarixinədək hərbi hissənin ponton-keçid bölüyünün ponton-keçid taqımının komandiri, 16.05.1998-ci il tarixdən 06.02.1999-cu il tarixədək hərbi hissənin mühəndis-istehkam bölüyünün maneəqurma taqımının komandiri, 06.02.1999-cu il tarixdən 26.06.2000-ci il tarixinədək hərbi hissənin mühəndis-istehkam bölüyünün komandiri olub.

1 fevral 1999-cu ildə hərbi hissənin ərazisində Sovet ordusu tərəfindən basdırılmış minaların çıxarılması zamanı mina partlayışı nəticəsində yaralanıb. 

25.06.2000-ci il tarixdən 11.08.2004-cü il tarixədək briqadanın mühəndis xidmət rəisi olub. 5 noyabr 2001-ci il tarixdə hərbi hissənin ön mövqeyində döyüş tapşırığını yerinə yetirərkən mina partlayışı nəticəsində ikinci dəfə yaralanıb.

11.08.2004-cü il tarixdən 01.05.2007-ci il tarixədək hərbi hissə komandirinin MTT üzrə müavini, 01.05.2007-ci il tarixdən 10.11.2007-ci il tarixədək briqadanın əməliyyat bölmə rəisinin köməkçisi (mühəndis xidmətinin koordinatoru), 10.11.2007-ci il tarixdən 30.09.2011-ci il tarixədək ordu korpusunun əməliyyat bölməsinin zabiti (mühəndis xidmətinin koordinatoru), 30.09.2011-ci il tarixdən 04.02.2014-cü il tarixədək ordu korpusunun əməliyyat bölməsinin zabiti (mühəndis xidmətinin koordinatoru), 04.02.2014-cü il tarixdən 01.05.2014-cü il tarixədək ordu korpusunun əməliyyat şöbə rəisinin mühəndis xidməti üzrə baş köməkçisi, 01.05.2014-cü il tarixdən 20.09.2014-cü il tarixədək ordu korpusunun mühəndis xidməti rəisi, 20.09.2014-cü il tarixdən 23.05.2016-cı il tarixədək briqadanın Qərargah rəisi-briqada komandirinin müavini, 23.05.2016-cı il tarixdən 24.10.2016-cı il tarixədək hərbi hava qüvvələrinin mühəndis xidməti rəisi, 24.10.2016-cı il tarixdən 29.12.2017-ci tarixədək hərbi hava qüvvələrinin Əməliyyat İdarəsinin mühəndis xidməti rəisi, 29.12.2017-ci il tarixdən 15.09.2021-ci il tarixədək Mühəndis Qoşunları İdarəsinin Mühəndis silahlandırma vasitələri şöbəsinin rəisi vəzifəsində xidmət edib.

1 fevral 2019-cu il tarixində Silahlı Qüvvələrin Hərbi Akademiyasının Strateji Araşdırmalar və Dövlət Müdafiəsinin İdarəetmə Akademik kursuna daxil olub və həmin ilin iyun ayının 14-də həmin kursu bitirib.

15.09.2021-ci il tarixində Azərbaycan Ordusu sıralarından ehtiyata buraxılmışdır.

2021-ci il fevralın 11-dən etibarən Azərbaycan Ordusu Təlim Tədris Mərkəzində baş müəllim vəzifəsində işləyir.

Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 9 dekabr 2020-ci il tarixli Sərəncamına əsasən Raqif İsrayılova "Vətən Müharibəsi Qəhrəmanı" adı verildi.

Azərbaycan Prezidenti İlham Əliyevin 2 fevral 2024-cü il tarixli Sərəncamı ilə Heydər Əliyevin 100 illiyi (1923–2023)" yubiley medalı ilə təltif edilmişdir.

Təltifləri
----------

* "Heydər Əliyevin 100 illiyi (1923–2023)" yubiley medalı (2 fevral 2024) — "Heydər Əliyevin 100 illiyi (1923–2023)" yubiley medalı

* (09.12.2020) — "Vətən Müharibəsi Qəhrəmanı" medalı
* (24.12.2020) — "Cəbrayılın azad olunmasına görə" medalı
* (29.12.2020) — "Şuşanın azad olunmasına görə" medalı

İstinadlar
----------

1. 1 2 3  "Azərbaycan Silahlı Qüvvələrinin hərbi qulluqçularına "Vətən Müharibəsi Qəhrəmanı" adının verilməsi haqqında Azərbaycan Prezidentinin 09 dekabr 2020-ci il tarixli Sərəncamı" ( (az.)). 9 dekabr 2020. 9 dekabr 2020 tarixində arxivləşdirilib. İstifadə tarixi: 29 dekabr 2020.
2. ↑  "Azərbaycan Silahlı Qüvvələrinin hərbi qulluqçularının "Cəbrayılın azad olunmasına görə" medalı ilə təltif edilməsi haqqında Azərbaycan Prezidentinin 24.12.2020-ci il tarixli Sərəncamı" ( (az.)). 24.12.2020. 2020-12-24 tarixində arxivləşdirilib. İstifadə tarixi: 29 dekabr 2020.
3. ↑  "Azərbaycan Silahlı Qüvvələrinin hərbi qulluqçularının "Şuşanın azad olunmasına görə" medalı ilə təltif edilməsi haqqında Azərbaycan Prezidentinin 29.12.2020-ci il tarixli Sərəncamı" ( (az.)). 29 dekabr 2020. 2020-12-29 tarixində arxivləşdirilib. İstifadə tarixi: 29 dekabr 2020.

Xarici keçidlər
---------------

* Vətən müharibəsi qəhrəmanı polkovnik Raqif İsrayılov / AzərTAC

| ⛭ Vətən Müharibəsi Qəhrəmanları |
| --- |
| İlham Mehdiyev  • Hikmət Mirzəyev  • Namiq İslamzadə  • Zaur Məmmədov  • Kənan Seyidov  • Ələkbər Cahangirov  • Babək Ələkbərov  • Telman Hüseynov  • Raqif İsrayılov  • Babək Qurbanov  • Nizami Mövlanov  • Bu məqalə "Yaxşı" məqalə statusuna layiq görülüb Zaur Nudirəliyev  • Vüsal Sultanov  • Zəfər Yusibov  • Zaur Zeynalov  • Zaur Quliyev  • Əfqan Abdurahmanov  • Səxavət Baxışov  • Ceyhun Camalov  • Ramiz Cəfərov  • Orxan Əkbərov  • Anar Əliyev  • Xaliq İbrahimov  • Füzuli İmrəliyev  • Faiq Qasımov  • Bu məqalə "Yaxşı" məqalə statusuna layiq görülüb Ramiz Qasımov  • Elnur Qebedov  • Anar Mirzəyev  • Rəşad Nadirov  • Vüqar Ağayev  • Mirdamət Bağıyev  • Elbrus Bayramov  • Amid Heydərov  • Saleh Həsənov  • Şahin Hüseynquliyev  • Zaur Hüseynov  • Şixamir Qaflanov  • Anar Qasımov  • Röyal Quliyev  • Səfər Qurbanov  • Elçin Mansurov  • Anar Məmmədov  • İlqar Orucov  • Gündüz Səfərli  • Elvin Səfərov  • Elnur Şirinov  • Anar Şükürov  • Rəşad Abdullayev  • Nihad Babayev  • Qəzənfər Bağırlı  • Nicad Bədəlov  • Fərid Əliyev  • Ceyhun Həsənov  • Ramazan Hudulov  • Rəşad Qasımlı  • Cavid Mahmudov  • Veysəl Musibov  • Surxay Noçuyev  • İsmayıl Səmədov  • Renat Şıxnəbiyev  • Qəzənfər Ağayev  • İzzət Balacayev  • Cavid Behbudov  • Valeh Bədəlov  • Azad Hümbətov  • Adil İbrahimli  • Şahin Allahyarov  • Sübhan Cəbrayılov  • Yaşar Hüseynov  • Bu məqalə "Yaxşı" məqalə statusuna layiq görülüb Camal İsmayılov  • Mehrab Niftəliyev  • Azər Yusifli  • İntiqam Əsgərli  • Elyar Vəliyev  • Orxan Cabbarov  • Yaşar Əhmədov  • Əli Hüseynov  • Nail İbrahimli  • Amin Novruzov  • Fəqan Zalov  • Azər Abdullazadə  • Murad Əflətov  • Vüsal Yaqubov |  |
| Bu məqalə "Yaxşı" məqalə statusuna layiq görülüb — bu işarə həmin məqalənin "Yaxşı" məqalə statusuna layiq görüldüyünü bildirir |